Oslabljeni Pacersi ipak jači od Timberwolvesa (26/11/04) - 2004-11-26
Pobjedi je najviše pomogao Jamaal Tinsley s 20 koševa, 7 skokova i 14 dodavanja
Indiana Pacersi, u znatno oslabljenm sastavu zbog suspenzije gotovo cijele prve petorke, svladali su favorizirane goste iz Minnesote, momčad Timberwolvesa rezultatom 106-102. Među Pacersima krilni centar David Croshere najbolje je iskoristio priliku za veću minutažu na parketu, postigavši 25 poena uz 11 skokova. Uz njega odličan je bio i Jamaal Tinsley s 20 poena, sedam skokova i čak 14 dodavanja. Kod Timberwolvesa istaknuo se, kao i obično, Kevin Garnett s 23 poena i 9 skokova. Timberwolvesi, inače, nisu imali sreće s gostovanjem u Indianapolisu. Njihov centar Michael Olowokandi uhićen je zbog incidenta u jednom noćnom klubu. Upravitelj kluba pozvao je policiju nakon što je Olowokandi odbio napustiti klub. Kada je to odbio i pred policijom, policajci su na njemu dva puta upotrijebili električnu palicu da bi ga smirili. Generalni direktor Minnesota Timberwolvesa Jim Stack izrazio je duboko razočaranje Olowokandijevim ponašanjem. To je razočaranje kasnije iskazao i konkretnije - nigerijski centar zaradio je suspenziju do daljnjega.